

REPUBLIKA HRVATSKA

POŽEŠKO SLAVONSKA ŽUPANIJA

 OPĆINA BRESTOVAC

Povjerenstvo za provedbu natječaja

KLASA:100-01/22-01/03

URBROJ: 2177/02-02-22-3

Brestovac,12.srpnja 2022.g.

Povjerenstvo za provedbu natječaja, temeljem odredbe članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11, 4/18 i 112/19) objavljuje

**OPIS POSLOVA, PODACI O PLAĆI, NAČIN OBAVLJANJA PRETHODNE PROVJERE ZNANJA I SPOSOBNOSTI TE PRAVNI IZVORI ZA PRIPREMANJE KANDIDATA ZA TESTIRANJE**

za radno mjesto iz Javnog natječaja

za imenovanje pročelnika / pročelnice Jedinstvenog upravnog odjela Općine Brestovac

 („Narodne novine“, broj 82/22 od 15. srpnja 2022. godine)

***OPIS POSLOVA RADNOG MJESTA***

***I PODACI O PLAĆI***

***pročelnika Jedinstvenog upravnog odjela***

***Općine Brestovac***

|  |
| --- |
| **OPIS POSLOVA RADNOG MJESTA** |
| OPIS POSLOVA I ZADATAKA | POSTOTAK VREMENA |
| -upravlja i rukovodi JUO u skladu sa zakonom i drugim propisima-prati propise iz nadležnosti upravnog odjela | 20% |
| - upravlja radom Vlastitog pogona za komunalnedjelatnosti | 5% |
| -organizira, koordinira i kontrolira rad u JUO, brine o zakonitom i pravovremenom izvršavanju poslova iz nadležnosti upravnog odjela, raspoređuje poslove i zadaće, daje službenicima i namještenicima upute za rad | 10% |
| -predlaže donošenje akata za čije je predlaganje ovlašten, donosi akte sukladno posebnim propisima, priprema nacrte općih akata, programa i izvješća | 10% |
| - brine o stručnom osposobljavanju i usavršavanju službenika i namještenika tijekom službe, odlučuje o prijmu u službu, rasporedu na stalno radno mjesto te o drugim pravima službenika i namještenika, kao i o prestanku službe, obavlja nadzor nad radom službenika i namještenika, provodi postupke zbog lakih povreda službenih dužnosti, ocjenjuje službenike i namještenike | 10% |
| - upravlja postupkom javne nabave | 5% |
| -vodi postupke pred pravosudnim i upravnim tijelima prema dobivenoj punomoći,vodi upravni postupak i rješava u upravnim stvarima kada upravni postupak nije u opisu poslova niti jednog službenika | 5% |
| -osigurava suradnju JUO s tijelima državne uprave, tijelima lokalne i regionalne (područne) samouprave i drugim institucijama | 10% |
| -brine o zakonitom radu Općinskog vijeća i prisustvuje sjednicama Općinskog vijeća i njihovih radnih tijela te daje potrebna tumačenja i obrazloženja iz nadležnosti JUO | 5% |
| -odgovoran je za pravovremeno provođenje zaključaka Općinskog vijeća i njegovih radnih tijela | 5% |
| -vodi sve poslove vezane uz pripremu, donošenje i izmjene Proračuna-izrađuje financijske izvještaje proračuna i ostale izvještaje vezane uz računovodstvo-odgovorna je osoba za zakonito i pravilno planiranje i izvršavanje Proračuna | 5% |
| -prati mogućnosti i surađuje na poslovima vezanima s kandidiranjem projekata i programa financiranih od fondova EU i drugih izvora financiranja | 5% |
| -obavlja i ostale poslove po potrebi iz djelokruga rada Općine po nalogu načelnika | 5% |
| **OPIS RAZINE STANDARDNIH MJERILA ZA KLASIFIKACIJU RADNIH MJESTA** |
| POTREBNO STRUČNO ZNANJE | **-** magistar struke ili stručni specijalist pravne ili ekonomske struke- jedna godina radnog iskustva na istim ili sličnim poslovima,- organizacijske sposobnosti,- komunikacijske vještine,- položen državni ispit,- poznavanje rada na računalu |
| STUPANJ SLOŽENOSTI POSLOVA | Stupanj složenosti posla najviše razine koji uključuje planiranje, vođenje i koordiniranje povjerenih poslova, doprinos razvoju novih koncepata, te rješavanje strateških zadaća |
| STUPANJ SAMOSTALNOSTI U RADU | Stupanj samostalnosti koji uključuje samostalnost u radu i odlučivanju o najsloženijim stručnim pitanjima, ograničenu samo općim smjernicama vezanima uz utvrđenu opću politiku Općine. |
| STUPANJ SURADNJE S DRUGIM TIJELIMA I KOMUNIKACIJE SA STRANKAMA | Stupanj stručne komunikacije koji uključuje kontakte unutar i izvan odjela od utjecaja na provedbu plana i programa Općine, kao i u svrhu prikupljanja ili razmjene informacija (stalna stručna komunikacija sa općinskim načelnikom, čelnicima upravnih tijela i ostalim županijskim tijelima, proračunskim i izvanproračunskim korisnicima, pravnim osobama u vlasništvu Općine, tijelima javne vlasti i po potrebi posla i drugim institucijama i pravnim osobama)   |
| STUPANJ ODGOVORNOSTI I UTJECAJ NA DONOŠENJE ODLUKA | Stupanj odgovornosti koji uključuje najvišu materijalnu, financijsku i odgovornost za zakonitost rada i postupanja, uključujući široku nadzornu i upravljačku odgovornost. Najviši stupanj utjecaja na donošenje odluka koje imaju znatan učinak na određivanje politike i njenu provedbu u Općini |

**P o d a c i o p l a ć i :**

 Sukladno odredbi članka 11. Zakona o plaćama u lokalnoj i područnoj (regionalnoj) samoupravi („Narodne novine“ broj: 28/10) i članka 4. stavka 1. točke 1. Odluke o koeficijentima za obračun plaće službenika i namještenika u Jedinstvenom upravnom odjelu Općine Brestovac („Službeni glasnik Općine Brestovac“, broj: 6/2020 i 8/2020 ), koeficijent za radno mjesto pročelnika Jedinstvenog upravnog odjela iznosi 2,25.

 Plaća se izračunava na način da se koeficijent 2,25 množi sa bruto osnovicom za obračun plaća koja iznosi 4.000,00 kuna, na što se za svaku navršenu godinu radnog staža dodaje 0,5%, ukupno ne više od 20%.

**NAČIN OBAVLJANJA**

**prethodne provjere znanja i sposobnosti kandidata koji ispunjavaju formalne uvjete za pročelnika Jedinstvenog upravnog odjela Općine Brestovac**

Prethodna provjera znanja i sposobnosti obuhvaća pisano testiranje i intervju.

Prethodnoj provjeri znanja i sposobnosti mogu pristupiti **samo osobe koje su ispunile formalne uvjete iz javnog natječaja te stekle status kandidata/kinje prijavljenog/ne na javni natječaj.**

Kandidat/kinja iz prethodnog stavka koji/a ne pristupi prethodnoj provjeri znanja, smatra se da je povukao/la prijavu na javni natječaj.

Kandidati/kinje će putem web stranice i oglasne ploče Općine Brestovac biti obaviješteni o vremenu i mjestu održavanja pisanog testiranju, najmanje pet dana prije održavanja istog.

Za pisani dio testiranja dodjeljuje se određeni broj bodova od 1 do 20.

S kandidatima/kinjama koji ostvare najmanje 50% ukupnog broja bodova na pisanom testiranju provest će se intervju.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

PRAVNI I DRUGI IZVORI

za pripremu provjere kandidata za testiranje pitanja će biti postavljena iz slijedećih područja:

1. upravni postupak,
2. lokalna i područna (regionalna) samouprava
3. financiranje lokalne samouprave
4. službenici i namještenici u lokalnoj u područnoj (regionalnoj) samoupravi
5. plaće u lokalnoj i područnoj (regionalnoj) samoupravi.
6. proračun
7. odredbe o komunalnom gospodarstvu
8. lokalni izbori.

Pravni i drugi izvori:

- Ustav Republike Hrvatske („Narodne novine“ broj [56/90](https://www.zakon.hr/cms.htm?id=32427),  [135/97](https://www.zakon.hr/cms.htm?id=32429),  [08/98](https://www.zakon.hr/cms.htm?id=32431),  [113/00](https://www.zakon.hr/cms.htm?id=32433),  [124/00](https://www.zakon.hr/cms.htm?id=32435),  [28/01](https://www.zakon.hr/cms.htm?id=32437),  [41/01](https://www.zakon.hr/cms.htm?id=32439),  [55/01](https://www.zakon.hr/cms.htm?id=32441),  [76/10](https://www.zakon.hr/cms.htm?id=32443),  [85/10](https://www.zakon.hr/cms.htm?id=32445),  [05/14](https://www.zakon.hr/cms.htm?id=32447))

- Zakon o općem upravnom postupku («NN», broj 47/09,110/21)

- Zakon o lokalnoj i područnoj (regionalnoj) samoupravi («NN», broj: 33/01, 60/01,129/05, 109/07, 125/08, 36/09, [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), 144/20)

- Zakon o financiranju jedinica lokalne i područne (regionalne)samouprave («NN», broj: 127/17, 138/20)

- Zakon o službenicima i namještenicima u lokalnoj i područnoj (regionalnoj) samoupravi («NN», broj 86/08, 61/11, 04/18, 112/19)

- Zakon o plaćama u lokalnoj i područnoj (regionalnoj) samoupravi («NN», broj 28/10),

- Zakon o proračunu („NN“ broj: 144/21)

- Zakon o javnoj nabavi(„NN“broj: 120/16)

- Zakon o komunalnom gospodarstvu („NN“ broj: 68/18, 110/18, 32/20)

- Zakon o lokalnim izborima („NN“ broj: 144/12,121/16,98/19,42/20,144/20,37/21)

- Statut Općine Brestovac (Službeni glasnik Općine Brestovac broj 3/2021)

 **Pravila testiranja**

Za vrijeme provjere znanja i sposobnosti nije dopušteno koristiti se bilo kakvom literaturom ili bilješkama, mobitelom ili drugim komunikacijskim sredstvom, razgovarati s ostalim kandidatima niti na bilo koji način remetiti koncentraciju kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov rezultat Povjerenstvo neće priznati niti ocjenjivati.

 **POVJERENSTVO ZA PROVEDBU NATJEČAJA**

 Predsjednica Povjerenstva v.r.